作者：无名氏
词牌/韵律：沁园春

paragraphs: 申伯嵩神，李白长庚，萧何昴精。
恰先公三日，金仙氏降，后公三日，吕洞宾生。
五百仙班，一千佛号，喜听胪声传集英。
君恩重，早升华监寺，扬厉朝廷。
金瓯已覆香名。
正天下苍生须太平。
看黄麻一命，难留五马，蟠桃三熟，会庆千龄。
一尉凄凉，有官守者，莫到公堂称寿觥。
三熏沐，但焚香清夜，遥拜台星。